jkorsvik/nowiki_second_scrape_merged huggingface dataset:
Hans-Gabriel Finne

Hans-Gabriel «Tommy» Finne (født 14. mai 1916 i Kristiania, død 2. august 2012 i Oslo) var en norsk arkitekt. 


== Familiebakgrunn ==
Finnes foreldre var høyesterettsadvokat Severin Finne og hustru Esther Lucy (f. Egeberg). Hans morfar var Ferdinand Julian Egeberg. Morbroren Westye Parr Egeberg var gift med Nini Wedel-Jarlsberg. De eide Bogstad gård. En annen morbror, Oscar Frederik Egeberg, eide Skinnarbøl ved Kongsvinger. Hans-Gabriel Finne var bror av kunstneren Ferdinand Finne. Tommy Finne ble gift i 1953 med Sidsel Marie Holtermann Finne, f. Thygesen, 1921 - 2014.  Han ble senere gjengift med sosionom Berit Gøril Havrevold Finne, f. Havrevold, f. 1936, datter av skuespillerne Gøril og Olafr Havrevold, og mor til Carsten Bleness. Finnes første hjem var Madserud allé 32 i daværende Aker kommune, nå Oslo, en herskapelig villa tegnet for hans foreldre av en av Norges ledende arkitekter, Magnus Poulsson, i 1910.


== Utdanning ==
Finne tilbrakte en del av barneårene i England, der han gikk på kostskolen Cranleigh. Fra 1935 til 1940 ble han utdannet til arkitekt i Stuttgart i Tyskland der han bl.a. studerte under professor Paul Bonatz. Etter krigen var han praktikant hos Arnstein Arneberg.


== Yrkesliv ==
Hans-Gabriel Finne etablerte sitt eget arkitektkontor i Homansbyen i Oslo. Hans arbeider spenner over et vidt spekter. Han har tegnet gruveanlegg med flotasjonsverk og boligområder med tilhørende infrastruktur, f. eks. i Sulitjelma og Folldal. Finne har også designet innredningene i en rekke passasjerskip. Han har hatt ansvaret for flere store restaureringsprosjekter, bl.a.: Theatercafeen, Olav Vs hall på Akershus, i tillegg til hovedbygningene på Ulefos, Jarlsberg og Skinnarbøl. Finne har også arbeidet i England og Frankrike. Hans-Gabriel Finne har dessuten formgitt et antall utelamper for produsenten Noral. Han var virksom til høy alder. Finne var en forkjemper for bevaring av historiske bymiljøer og en aktiv motstander av den skjemamessige modernistiske arkitekturen som fikk stor utbredelse etter 2. verdenskrig.Hans-Gabriel Finne medvirket i ett av programmene i Toppen Bechs populære TV-serie Herskapelig på NRK, sendt 17. februar 2002. Programmet omhandlet bygninger og lokaler der Finne har vært ansvarlig for restaureringen.


== Referanser ==
Abbortjern (Aurskog-Høland, Vierkjerrkroken)

Abbortjern (eller Abbortjenn) er et vann ved Vierkjerrkroken sørvest for tettstedet Aursmoen i Aurskog-Høland kommune i Viken. Vannet blir benyttet som badeplass.


== Kilder ==
Kommunens kartgrunnlag
Gwon Han-na

Gwon Han-na (født 22. november 1989) er en sørkoreansk håndballpiller. Hun spiller for klubben Seoul og var med i Sør-Koreas tropp under Sommer-OL 2012.


== Eksterne lenker ==
(en) Gwon Han-na – Olympedia 
(en) Gwon Han-na – Sports-Reference (OL-resultater – arkivert) 
(ko) Profil hos Sør-Koras håndballforbund
(en) Profil hos london2012.com
André Maugars

André Maugars (ca. 1580 – ca. 1645) var en fransk gambist. Marin Mersenne og Nicolas Hotman beskrev ham som den første franske gambevirtuosen, og spesielt som en dyktig diminusjonsimprovisatør.
Han var fire år i tjeneste ved kong Jakob I av Englands hoffkapell samtidig som han oversatte Francis Bacons Advancement of learning (1605) til fransk. Oversettelsen gav han ut i Paris i 1624. Etter at han vendte tilbake til Paris gikk han i tjeneste hos kardinal Richelieu og ble her til sin død.Marin Mersenne skrev i Traité de l’harmonie universelle (1636–1637) at Maugars var en utmerket gambist. Det samme gjorde gambisten Jean Rousseau i Traité de la viole (1687).


== Referanser ==


== Litteratur ==
A. Maugars: Response to an Inquisitive Person on the Italian Feeling about Music C. MacClinton (red.): Readings in the history of music in performance s. 117, Google Books
Heredia (kanton)

Heredia er en kanton i provinsen Heredia i Costa Rica. Den hadde 123 616 innbyggere i 2011, og har et areal på 282,60 km². Kantonens administrasjonssentrum er byen Heredia. I tillegg til området rundt selve byen, omfatter kantonen det større distriktet Varablanca, som er geografisk adskilt fra resten av kantonen og omfatter deler av Braulio Carrillo nasjonalpark og Cordillera Central. På tross av størrelsen har Varablanca kun 700 innbyggere (2011).


== Distrikter ==
Kantonen Heredia er delt inn i fem distrikter:

Heredia
Mercedes
San Francisco
Ulloa
Varablanca


== Referanser ==


== Eksterne lenker ==
Offisielt nettsted 
(en) Heredia – kategori av bilder, video eller lyd på Commons 
Kantonens offisielle nettsted
Tarmskylling

Tarmskylling, også kalt colonhydroterapi, er en form for alternativ behandling.
Hypotesen bak tarmskylling er at menneskets tykktarm har behov for rensing fordi det bygger seg opp avfallsstoffer som er skadelige for tarmen. Ved å pumpe inn vann i tarmen som deretter spyles ut igjen, skal disse avfallsstoffene fjernes. Det hevdes ofte et bredt spekter av helseeffekter av denne behandlingen, og den markedsføres også som skjønnhetsbehandling.Teoriene om farlige avfallsstoffer oppsamlet i tarmen har røtter tilbake til egyptisk og gresk kultur, men ble for alvor lansert rundt 1900, og legestanden benyttet metoden hyppig på pasientene. I 1919 ble hypotesen forkastet av American Medical Association, og legene sluttet da å anvende metoden.I 2011 ble det publisert en rapport fra en omfattende studie gjennomført ved Georgetown University ledet av Ranit Mishori. 20 vitenskapelige undersøkelser ble gjennomgått, og det ble konkludert med at tarmskylling ikke hadde noen nevneverdige gunstige helseeffekter, men snarere kunne ha betydelige negative effekter, særlig på utsatte pasientgrupper.
Tarmskylling har ingen klinisk effekt.

En tarmskylling vil potensielt fjerne deler av tarmens naturlige og nyttige bakterieflora, men vil ikke kunne ødelegge den helt fordi en stor del av bakteriene sitter festet i slimhinnene.Generelt frarådes tarmskylling av den norske legestanden og avfeies som humbug. I USA har flere alternative behandlingssentre blitt dømt etter at pasienter har fått alvorlige skader etter tarmskylling. I 2015 ble den norske legen Dag Schiøth fratatt sin autorisasjon blant annet etter å ha anbefalt tarmskylling til en pasient som led av Crohns sykdom.


== Referanser ==
Abbortjern (Aurskog-Høland, Hornåseng)

Abbortjern (eller Abbortjenn) er et vann ved Hornåseng sørvest for tettstedet Bjørkelangen i Aurskog-Høland kommune i Viken.


== Kilder ==
Kommunens kartgrunnlag
Ryu Eun-hee

Ryu Eun-hee (født 24. februar 1990) er en sørkoreansk håndballspiller. Til daglig spiller hun for klubben Incheon, og hun deltok i Sør-Koreas tropp under Sommer-OL 2012 i London.


== Referanser ==


== Eksterne lenker ==
(en) Ryu Eun-hee – Olympedia 
(en) Ryu Eun-hee – Sports-Reference (OL-resultater – arkivert) 
(fr) Ryu Eun-hee – Ligue Féminine de Handball (LFH) 
(ko) Profil hos Sør-Koreas håndballforbund
(en) Profil på london2012.com
Abbortjern (Aurskog-Høland, Grasåsen)

Abbortjern (eller Abbortjenn) er tre vann øst for Grasåsen skytesenter sørøst for tettstedet Bjørkelangen i Aurskog-Høland kommune i Viken.


== Kilder ==
Kommunens kartgrunnlag
Jo Hyo-bi

Jo Hyo-bi (født 15. juli 1991) er en sørkoreansk håndballspiller. Hun spiller for den sørkoreanske klubben Incheon og deltok i Sør-Koreas tropp under sommer-OL 2012 i London.


== Eksterne lenker ==
(en) Jo Hyo-bi – Olympedia 
(en) Jo Hyo-bi – Sports-Reference (OL-resultater – arkivert) 
(ko) Profil hos Sør-Koreas håndballforbund
(en) Profil på london2012.com
Moderator

Moderator har flere betydninger:

Nøytronmoderator
Moderator (Internett)
Spilleder (rollespill)
Lee Mi-gyeong

Lee Mi-gyeong (født 2. oktober 1991) er en sørkoreansk håndballspiller. Hun spiller for den sørkoreanske klubben Seuol og deltok i Sør-Koreas tropp under sommer-OL 2012 i London.


== Eksterne lenker ==
(en) Lee Mi-gyeong – Olympedia 
(en) Lee Mi-gyeong – Sports-Reference (OL-resultater – arkivert) 
(ko) Profil hos Sør-Koreas håndballforbund
(en) Profil på london2012.com
Anđela Bulatović

Anđela (Dragutinović) Bulatović (født 15. januar 1987) er en montenegrinsk håndballspiller. Hun spiller for ŽRK Budućnost og deltok i Montenegros tropp under sommer-OL 2012 i London.


== Eksterne lenker ==
(en) Anđela Bulatović – Olympedia 
(en) Anđela Bulatović – Sports-Reference (OL-resultater – arkivert) 
(en) Anđela Bulatović – Det europeiske håndballforbundet (EHF) 
(en) Profil hos EHF
(kr) Profil hos ŽRK Budućnost
Ana Đokić

Ana Đokić (født 9. februar 1979) er en montenegrinsk håndballspiller. Hun spiller for ŽRK Budućnost og deltok i Montenegros tropp i Håndball-VM 2011 og sommer-OL 2012 i London.


== Eksterne lenker ==
(en) Ana Đokić – kategori av bilder, video eller lyd på Commons 
(en) Ana Đokić – Olympics.com 
(en) Ana Đokić – Olympic.org 
(en) Ana Đokić – Olympedia 
(en) Ana Đokić – Sports-Reference (OL-resultater – arkivert) 
(en) Ana Đokić – Det europeiske håndballforbundet (EHF) 
(en) Profil hos EHF
(kr) Profil hos ŽRK Budućnost
Poglavnik

Poglavnik er den tittel som Ante Pavelić brukte som leder av Ustasja fra 1929 og senere også av Den uavhengige staten Kroatia i årene 1941-1945.
Tittelen kan oversettes med «overhode» eller «fører», og det ble i 1941 dannet etter mønster fra andre fascistiske land en førergarde som het Poglavnikova tjelesna bojna.


== Referanser ==
Ljapunovtid

Innen matematikk er Ljapunovtid den karakteristiske tidsskalaen hvor et dynamisk system er kaotisk.
Ljapunovtiden reflekterer grensen for forutsigbarheten til systemet. Ved konvensjonen, er det definert som tiden som avstanden mellom nærliggende baner av systemet øker med en faktor på e.
Den er oppkalt etter den russiske matematikeren Aleksandr Ljapunov som døde i 1918.
Miccosukee indianerreservat

Miccosukee indianerreservat (engelsk: Miccosukee Indian Reservation) er et indianerreservat i Florida. Det er hjemlandet for miccosukeestammen, som holder til sør i Everglades nasjonalpark. Reservatet er delt inn i tre deler som ligger i to fylker sør i Florida. Det totale landareal er 332,2 km². 
Den største delen av reservatet er kjent som Alligator Alley Reservation og ligger i den vestlige delen av Broward County, nær grensen til Collier County. Den har et areal på 329 km².
Den nest største delen er Tamiami Trail Reservation, som ligger 64 kilometer vest for Miami, sentralt ved Tamiami Trail (US 41 Highway, eller Southwest 8th Street), på det punktet der Tamiami Canal snur mot nordvest, i det vestlige Miami-Dade County. Selv om denne delen er mye mindre enn Alligator Alley-seksjonen, er det her stammen har sitt hovedkvarter og de fleste attraksjonene er i dette området. Dette området har et areal på 2,9 km².
Den minste delen av reservatet er Krome Avenue Reservation, som ligger øst for Tamiami Trail og nærmere byen Miami. Denne delen har et areal på bare 0,2 km². The Miccosukee Resort & Casino ligger i dette område.


== Indianerlandsby ==

Reservatet, som ligger sentralt i Everglades nasjonalpark, har en indianerlandsby med hovedformål å spre kunnskap om stammens levemåte og historie. Denne indianerlandsbyen trekker hvert år mange turister. I 1983 ble indianerlandsbyen utvidet med et museum som inneholder originale indianerfotografier og selvlagde redskaper med mer, som er over 100 år gamle. Her i museet kan man også se de originale dokumentene som ga indianerstammen suverenitet i 1962. 
I tillegg til dette museet har indianerlandsbyen mer turistrelaterte begivenheter som alligatorshow og muligheter for å kjøre luftputebåt i Everglades, samt å besøke en original 100 år gammel indianerlandsby som ligger ute i sumpene. 
Indianerlandsbyen holder også en årlig festival: Miccosukee Indian Arts Festival. Denne festivalen har som formål å fremme stammens tradisjoner knyttet til kunst, klær og gudedyrkelse.


== Kasinovirksomhet ==
Som mange andre indianerreservater i USA har miccoskeestammen tillatelse til å drive med kasino og gamblingvirksomhet. Stammen driver derfor et kasino nær grensen til reservatet i øst, i delen ved navn Krome Avenue Reservation, ikke langt fra Miami. Sammen med dette kasinoet driver også stammen et hotell.


== Politimyndigheter ==
Stammen opprettet i 1976 et eget politikorps ved navn Miccosukee Police Department. Reservatets egen politistyrke har som formål å beskytte indianerterritoriet, i samarbeid med andre politistyrker. De amerikanske politistyrkene har begrenset makt i indianerreservatet. Miccosukee Police Departments betjenter har offisiell godkjennelse og samme utdanning og trening som andre amerikanske politibetjenter.
Politistyrkene som beskytter reservatet har to baser, en i Broward County og en i Miami-Dade County.


== Eksterne lenker ==
Miccosukee Reservation, Florida
Miccosukee Resort & Gaming, offisiell hjemmeside
Stammens informasjonsside knyttet til dagens virksomhet
Rekryteringsmyndigheten

Rekryteringsmyndigheten er en svensk statlig etat som sorterer under Forsvarsdepartementet og har ansvar for bemanning og rekruttering til Sveriges forsvar. Etaten utfører også opptaksprøver som gir grunnlag for rekruttering til andre etater, slik som Sveriges politi.
Rekryteringsmyndigheten har sin historie tilbake til 1. juli 1995 da Pliktverket ble opprettet gjennom en sammenslåing av Värnpliktsverket og Vapenfristyrelsen. Pliktverket hadde ansvar for å gjennomføre sesjon og innrullering til forsvarets krigsorganisasjon og senere innsatsorganisasjon da Sverige hadde verneplikt. Ved årsskiftet 2010–2011, i anledning av vernepliktens opphør, ble Pliktverket omdannet til Rekryteringsmyndigheten.
Etatens hovedkontor ligger i Karlstad, mens opptaksprøver og medisinske tester gjennomføres i Kristianstad, Stockholm og Göteborg.


== Eksterne lenker ==
Offisielt nettsted
Ana Radović

Ana Radović (født 21. august 1986) er en montenegrinsk håndballspiller. Hun spiller for KIF Kolding og deltok i Montenegros tropp under Håndball-VM 2011 og Sommer-OL 2012 i London.


== Eksterne lenker ==
(en) Ana Radović – Olympedia 
(en) Ana Radović – Sports-Reference (OL-resultater – arkivert) 
(en) Ana Radović – Det europeiske håndballforbundet (EHF) 
(en) Profil hos EHF
(en) Profil på london2012.com
Försvarsexportmyndigheten

Försvarsexportmyndigheten (FXM) var en svensk statlig etat som ble opprettet 1. august 2010 og sorterte under Forsvarsdepartementet.
FXM hadde til oppgave å fremme svensk forsvarseksport når den var av forsvarspolitisk interesse. Etaten støttet selskapers forsvarsnyttige eksport og representerte staten ved forsvarseksportavtaler, for eksempel var det FXM som hadde ansvar for de statlige JAS 39-kontraktene med Tsjekkia, Ungarn og Thailand.
Etatens eksportfremmende virksomhet omfatter, foruten forsvarsmateriell, militær teknologi for sivile formål, ettersom militær teknikk ofte må anvendes i sivile sammenhenger for å være lønnsom for selskapene.


== Organisering ==
FXM var organisert i seks avdelinger:

Strategiavdelingen hadde ansvar for etatens overgripende virksomhet og prioriteringer.
Markedsavdelingen hadde ansvar for eksportfremmende virksomhet og salg.
Juridisk sekretariat hadde ansvar for juridisk støtte innen forvaltningsrett og handelsrett.
Kommunikasjonsavdelingen hadde ansvar for intern og ekstern kommunikasjon inklusive pressesaker.
Kanselliet hadde ansvar for etatens administrasjon.
Økonomiavdelingen hadde ansvar for etatens økonomi og økonomiadministrasjon.


== Eksterne lenker ==
Offisielt nettsted
Radmila Petrović

Radmila Petrović (født Miljanić, 19. april 1988 i Nikšić, Jugoslavia) er en montenegrinsk håndballspiller. Hun spiller på Montenegros landslag og for den montenegrinske klubben ŽRK Budućnost. Hun deltok under Sommer-OL 2012 i London, hvor Montenegro tok sølvmedalje, samt under Håndball-EM 2012 der Montenegro tok gull.


== Meritter ==


=== ŽRK Budućnost ===
Montenegrinsk seriemester: 2007, 2008, 2009, 2010, 2011, 2012, 2013, 2014, 2015, 2016
Montenegrinsk cupmester: 2007, 2008, 2009, 2010, 2011, 2012, 2013, 2014, 2015, 2016
Regional liga:
Gull 2010, 2011, 2012, 2013, 2014, 2015, 2016
Sølv 2009
EHF Champions League: 2011/12, 2014/2015


== Referanser ==


== Eksterne lenker ==
(en) Radmila Miljanić – Olympedia 
(en) Radmila Miljanić – Sports-Reference (OL-resultater – arkivert) 
(en) Radmila Miljanić – Det europeiske håndballforbundet (EHF)
16. serierunde i Adeccoligaen 2012

16. serierunde i Adeccoligaen 2012 startet søndag den 5. august med kampen HamKam mot Kongsvinger klokka 15.00, og ble avsluttet klokka 18.00 samme dag med de resterende 7 kampene.


== Fakta ==


== Eksterne lenker ==
Adeccoligaen 2011: Terminliste og resultater på altomfotball.no
Åsmund S. Lærdal

Åsmund Sigurd Lærdal (født 11. oktober 1914 i Sandeid, død 19. november 1981 i Stavanger) var en norsk industrigründer fra Stavanger.
Han grunnla det senere verdensomspennende firmaet Laerdal Medical AS, med hovedkontor i Stavanger.


== Gründervirksomheten ==
I 1940 startet han «Åsmund S. Lærdal forlag». Forlagsdriften omfattet utgivelser av ulike håndbøker, kalendere, postkort og senere også billed- og aktivitetsbøker og puslespill for barn. Før jul i 1942 sendte forlaget ut på markedet en serie julekort med illustrasjoner som var åpenbare «jøssing-motiver». Det førte til at den tyske okkupasjonsmakten i det krigsrammede Norge pågrep Åsmund Lærdal lillejuleaften. Han slapp ut igjen etter noen dager. Det var lyktes det lille forlaget å distribuere om lag 750 000 av julekortene før tyskerne satte en stopper for denne produktserien.I 1943, mens forlagsvirksomheten fortsatte å vokse, etablerte han seg i tillegg som leketøysprodusent under navnet «Tomte småvareindustri».  Lekene ble produsert i trevirke, og allerede tre år etter oppstarten var bedriften ansett som landets største leketøysprodusent. 
Lærdal knyttet til seg flere kunstnere som laget illustrasjoner til puslespill, postkort, tegneserier, bildebøker og eventyrsamlinger for forlaget. Henry Imsland, Jakob Sjøthun, Kurt Arnøy, Frank Wathne og Christian Kittilsen ble alle viktige for firmaets suksess. Også Tor Wiborg, Ninne Egeberg, Alf Næsheim og Audun Hetland var kunstnere som ble benyttet av Lærdals forlag.Tidlig på 1950-tallet begynte Åsmund S. Lærdal å produsere leketøy også i mykplast. «Anne-dukken» og «Tomte-bilene» ble raskt veldig populære artikler, og virksomheten førte også til omfattende eksport av leketøy fra Stavanger. Dette ble også starten på det som senere skulle bli bedriftens kjernevirksomhet, nemlig livredningsutstyr.
I 1960 ble den første livredningsdukken presentert for markedet.  Siden har millioner av mennesker verden over trent på praktisk gjenopplivning på Resusci Anne. Som modell for denne dukkens ansikt valgte Lærdal å bruke en berømt dødsmaske av en ung pike som druknet seg i Seinen i Paris på 1800-tallet. Han engasjerte den danske billedhuggeren Emma Mathiassen til å utforme livredningsdukkens ansikt med dødsmasken som forelegg. Mathiassen hadde tidligere utformet flere lekedukker for ham.Forlagsvirksomheten ble avsluttet i 1975. I perioden 1940-1975 hadde Lærdals forlag utgitt i alt 163 bildebøker samt en mengde julekalendre, postkort, puslespill og malebøker. Tre år senere ble leketøysproduksjonen nedlagt til fordel for ensidig produksjon av livredningsutstyr inne hjerte-lunge-redning.  På 1980-tallet var også produksjon av hjertestartere en del av virksomheten.


== Arvtagere ==
Åsmund S. Lærdal fikk tre barn. Den yngste av dem, Tore Lærdal, overtok driften av familiebedriften etter farens plutselige bortgang i 1981.


== Referanser ==


== Eksterne lenker ==
Det var en gang en tresko... Lekene fra Åsmund S. Lærdal Nettsider publisert av Museene i Stavanger (MUST), filial Norsk Barnemuseum
Nina Tjomsland: Hjertet i arbeidet : Lærdals første 50 år Stavanger, 1990
Ian Millar

Ian Millar (født 6. januar 1947) er en canadisk rytter. Han er utøveren med flest olympiske deltagelser uansett sport. Han deltok for første gang under Sommer-OL 1972 i München og har – med unntak av OL 1980 – deltatt i alle sommer-OL til og med 2012 i London. Dette var hans tiende deltagelse.Millars eneste medalje er en sølvmedalje i sprangridning for lag under Sommer-OL 2008 i Beijing.


== OL-medaljer ==
 2008  London – Sølv i hestesport, sprangridning lag  Canada


== Referanser ==


== Eksterne lenker ==
(de) Ian Millar – Munzinger Sportsarchiv 
(en) Ian Millar – Olympics.com 
(en) Ian Millar – Olympic.org 
(en) Ian Millar – Olympedia 
(en) Ian Millar – Sports-Reference (OL-resultater – arkivert) 
(en) Ian Millar – Canadian Olympic Committee 
(en) Ian Millar – Canada Sports Hall of Fame 
(en) Ian Millar – Ontario Sports Hall of Fame 
(en) Ian Millar – FEI
Kringkastingsnemnda

Klagenemnda for kringkastingprogram, også kalt Kringkastingsnemnda, var en statlig nemnd hvis formål var å prøve om program sendt i norske kringkastingssendinger hadde behandlet noen utilbørlig og om det hadde krenket privatlivets fred. Dens oppgave var å prøve om kringkastingsselskapets avgjørelse i sak om beriktigelse av uriktige opplysninger var i samsvar med god skikk. Da nemnda ble nedlagt, ble dens oppgaver overtatt av Pressens faglige utvalg.


== Klagegrunnlag ==
Klagenemnda behandlet klager mot NRK og kringkastingsselskaper med norsk konsesjon, herunder TV 2, TVNorge, P4, nærradioer og lokalfjernsyn. Programmer sendt fra utlandet – som TV3 – eller formidlet på videokassett, falt utenfor nemndas mandat.Bortsett fra i saker vedrørende krenkelse av privatlivets fred, ville nemnda normalt pålegge kringkastingsselskapet å offentliggjøre avgjørelsen. I saker om krenkelse av privatlivets fred ville nemnda i noen tilfelle pålegge offentliggjørelse i anonymisert form. Når offentliggjørelse ble pålagt, sendte nemnda ut pressemelding om avgjørelsen.
For at nemnda skulle behandle en klage, måtte klageren være «direkte berørt». Loven omtaler den som kan være utilbørlig behandlet som «noen». Dette kan forstås som en person, en bedrift, en organisasjon, en etat etc. Nemnda satte krav til at det skulle gjelde interessene til identifiserbare personer eller grupperinger. Mer generelle rasistiske omtaler falt for eksempel utenfor nemndas virkeområde.


== Sammensetning ==
Nemnda besto av seks medlemmer med personlige varamedlemmer, som ble oppnevnt av Kulturdepartementet for fire år. Tre av medlemmene (med personlige varamedlemmer) ble oppnevnt etter forslag av kringkastingssektoren. Departementet oppnevnte nemndas leder blant de seks medlemmene. Nemndas leder og dennes varamedlem skulle oppfylle de alminnelige vilkår for å være dommer. Nemndas sekretær ble tilsatt av departementet.


== Se også ==
Kringkastingsrådet


== Referanser ==
Grundläggande militär utbildning

Grundläggande militär utbildning (GMU) er den grunnleggende opplæringen i Sveriges forsvar, og første skritt for nyansatte soldater.
GMU erstattet vernepliktsforsvarets grunnleggende soldatutdanning, GSU. Men liksom GSU har GMU tre måneders grunnopplæring før de nye soldatene fortsetter sin karriere. Nå kan de som påbegynner en bane innen forsvaret velge hvordan de vil fortsette sin militære fremtid, om man oppfyller de krav som forsvaret stiller, eller vil gå videre innen hjemmevernet. GMU kan forenklet sies å ligne en kort verneplikttjeneste. Det er først etter GMU at man kan opptas til aspirantutdanningen i det svenske forsvaret.
Den som deltar i GMU benevnes rekrutt.


== Eksterne lenker ==
GMU Arkivert 12. juni 2012 hos Wayback Machine.
Förordning (2010:590) om grundläggande och kompletterande militär utbildning inom Försvarsmakten
Instruktion för Grundläggande Militär Utbildning (GMU) inom Försvarsmakten